  Анжелика Тихонова корреспондент Кизнер ёросысь Вишур гурт котырын пиналъёслы, дышетӥсьёслы, семьяослы но егитъёслы туризмъя «Семеро смелых» фестиваль ортчиз. Со сярысь Удмуртиысь дышетонъя порталын ивортӥзы. Фестиваль куинь нунал мынӥз. Нырысетӥяз нылпиос ӵошатскизы. Туэ нырысьсэ соослэн вожвылъяськонзы ёроскуспо инлыкен ортчиз: ужрадэ Кизнер ёросысь сяна, Можгаысь но Можга ёросысь оглом 15 командаос пыриськизы. Соос 10 люкетъёслэсь турполосаез ортчизы, соос пӧлын шурез выжон, нюр интыез потон но мукет. Озьы ик спорт ориентирования тодонлыкъёссэс возьматӥзы но туристъёслы улон инты лэсьтӥзы — бивуак пуктӥзы. Вань ӵошатсконъёслы йылпумъянъёсъя, нырысетӥ инты «Безменшурские туристы» команда басьтӥз, кыкетӥ Вишур гуртысь пиналъёс луизы, куинетӥ – Кизнерысь 1 номеро школалэн командаез Бускель ёросысь пиналъёсты Вуж Бӧдья гуртысь Абат шурысь пещераосын тодматыны нуллӥзы на. Кыкетӥ нуналаз фестивале Кизнер ёросысь дышетӥсьёслэн но визьнодасьёслэн 13 командаоссы люкаськизы. Соос турполосаез, спорт ориентированиез ортчизы но капитанъёслэн конкурсазы пыриськизы. Вормисе Кизнерысь 6 номеро «Италмас» нылпи садысь но Булган гуртысь шор ёзо школаысь командаос потӥзы Куинетӥ нуналаз ӵошатсконъёсы егитъёслэн но семьяослэн куать командаоссы пыриськизы. Куазь пилемо, дырын-дырын зоро тупаз ке но, туж мыло-кыдо вожвылъяськизы. «Семьяос» категориын «Селуха» команда вормиз, кыкетӥ Вишурысь команда луиз. Егитъёс пӧлын Вуж Бӧдьяос нырысетӥ инты басьтӥзы, кыкетӥ – «Солянка» команда  Пусъём, «Семеро смелых» турслёт ортчытон сям Кизнер ёросын 10 ар ӵоже улэ ини. Сое каргуртысь Нылпи творчествоя юрт радъя. Туэ кыкетӥзэ фестиваль Тимченкоослэн фондзы юрттэмен ортчиз. Тодэ вайытом, школаын дышетскисьёсты пыдын ветлыса Удмурт шаерен тодматскон маршрутэ пыриськыны ӧтё. Куриськонъёсты 10-тӥ куарусёнозь куто. Тегъёс: Туризм Кизнер нылпиос егитъёс Удмуртия дышетӥсьёс Атайёслэнкенешсы  